El burjassoter Salva Rocher, Premi al Millor Ballarí 2022 en els V Premis de les Arts Escèniques Valencianes
2025-07-24

El Teatre Principal d’Alacant va ser anit (28-11-2022) el marc per a la celebració de la V edició dels Premis de les Arts Escèniques Valencianes, organitzats per l’Institut Valèncià de Cultura (IVC). Una nit en la qual Burjassot va adquirir en certa manera protagonisme perquè el burjassoter nominat, Salvador Rocher Andrés, es va alçar amb el Premi a Millor Ballarí 2022, per l’espectacle “Entre nosotros”, portat a escena per Marroch, la seua pròpia companyia. Rocher competia en nominació pel guardó amb els ballarins Seth Buckley, per l’espectacle “Oníric” i amb Itxa Sai Mediavilla, per “El público”.

Salvador Rocher, qui no va poder assistir a la gala de lliurament de premis per trobar-se de viatge, va voler transmetre el seu missatge a través d’una companya, afirmant que “agraeix aquest reconeixement perquè enriqueix i motiva per a seguir avant en el meravellós món de la dansa, malgrat la inestabilitats i la precarietat del sector en el qual treballem“.

El ballarí de Burjassot, cada vegada més reconegut en l’escena valenciana i en l’àmbit de la dansa, s’ha alçat amb el premi al millor ballarí 2022 amb una producció pròpia, “Entre nosotros”, una peça de dansa al carrer en la qual, al costat de la ballarina Melodia García, aprofundeixen en les relacions interpersonals i en el que les mateixes porten amb si: la responsabilitat de tractar bé a l’altra persona, cuidar-la, poder discutir i saber reconciliar-se. Un camí que condueix a moments màgics i, de vegades, amargs. Tota relació s’acaba quan els camins es bifurquen o, simplement, arriben a la seua fi. Però sempre quedarà el que va haver-hi o hi ha… entre nosaltres.